सोना 59 हजार और चांदी 74 हजार पर आई, कैरेट के हिसाब से देखें गोल्ड की कीमत
आज यानी सोमवार (24 जुलाई) को सर्राफा बाजार में सोने-चांदी की कीमतों में गिरावट देखने को मिली है। इंडिया बुलियन एंड ज्वैलर्स एसोसिएशन (IBJA) की वेबसाइट के मुताबिक, आज सर्राफा बाजार में 24 कैरेट सोने के दाम 165 रुपए गिरकर 59,290 रुपए प्रति 10 ग्राम
आज यानी सोमवार (24 जुलाई) को सर्राफा बाजार में सोने-चांदी की कीमतों में गिरावट देखने को मिली है। इंडिया बुलियन एंड ज्वैलर्स एसोसिएशन (IBJA) की वेबसाइट के मुताबिक, आज सर्राफा बाजार में 24 कैरेट सोने के दाम 165 रुपए गिरकर 59,290 रुपए प्रति 10 ग्राम पर आ गए हैं। वहीं 22 कैरेट सोने की कीमत 54,309 रुपए रह गई है।
कैरेट के हिसाब से सोने की कीमत
74 हजार पर आई चांदी
IBJA की वेबसाइट के अनुसार आज चांदी की कीमत में भी आज गिरावट देखने को मिली है। ये 578 रुपए फिसलकर 74,044 रुपए प्रति किलोग्राम पर आ गई है। इससे पहले शुक्रवार को ये 75,622 रुपए पर थी।
इस महीने अब तक सोने में रही तेजी
इस महीने यानी जुलाई में अब तक सोने में बढ़त देखने को मिली है। इस महीने की शुरुआत यानी 3 जुलाई (1 और 2 जुलाई को मार्केट बंद था) को ये 58,139 रुपए प्रति 10 ग्राम पर था, जो अब 59,290 रुपए पर है। यानी इसके दाम में 1,151 रुपए की तेजी आई है।
साल के आखिर तक 62 हजार तक जा सकता है सोना
IIFL सिक्योरिटीज के वाइस प्रेसिडेंट अनुज गुप्ता कहते हैं कि आने वाले दिनों में सोने की कीमत में फिर बढ़त देखने को मिल सकती है। अनुज गुप्ता के अनुसार साल के आखिर तक सोना फिर 62 हजार तक जा सकता है।
अप्रैल-जून की तिमाही में ETF में आया 298 करोड़ रुपए का निवेश
गोल्ड एक्सचेंज ट्रेडेड फंडों (ETF) में अप्रैल-जून की तिमाही में 298 करोड़ रुपए का निवेश आया है। गोल्ड ETF फोलियो की संख्या 1.5 लाख बढ़कर 47.52 लाख हो गई। इससे पहले लगातार तीन तिमाहियों के दौरान निकासी हुई थी।
एसोसिएशन ऑफ म्यूचुअल फंड्स इन इंडिया के मुताबिक, मार्च तिमाही में गोल्ड ETF से 1,243 करोड़, दिसंबर तिमाही में 320 करोड़ और सितंबर तिमाही में 165 करोड़ रुपए की निकासी हुई थी। गोल्ड ETF फोलियो की संख्या 1.5 लाख बढ़कर 47.52 लाख हो गई।